OpenLLM-France/wikimedia huggingface dataset:
# Hanna Yablonska

Hanna Hryhorivna Mashutina (ucraïnès: Га́нна Григо́рівна Машу́тіна ; 20 de juliol de 1981 - 24 de gener de 2011), coneguda sota els seus pseudònims Anna Yablonskaya (rus: А́нна Ябло́нская) o Hanna Yablonska (ucraïnès: Га́нна Ябло́нська), va ser una dramaturga i poeta ucraïnesa, i una de les víctimes de l'atemptat de l'aeroport internacional de Domodedovo el 2011.

## Perfil

Yablonska va néixer a Odessa, URSS d'Ucraïna (ara Ucraïna). Sota el pseudònim Anna Yablonskaya (rus: Анна Яблонская) va publicar més d'una dotzena de guions de teatre en rus. Molts d'ells es van posar en escena en llocs de Rússia, en particular, a Sant Petersburg. Des de 2004 Yablonska va rebre diversos premis en diferents esdeveniments literaris i dramàtics a Rússia (Moscou, Iekaterinburg) i Belarús (Minsk). També va escriure una sèrie de poemes lírics.
El 24 de gener de 2011, Yablonska va arribar a l'aeroport internacional de Domodedovo a Moscou en un vol des d'Odessa, Ucraïna, per assistir a la cerimònia de presentació com un dels guanyadors 2010 del premi establert per la revista Cinema Art. Posteriorment va ser assassinada per un suïcida o un artefacte explosiu improvisat detonat a la zona internacional de recollida d'equipatges.

## Referències

* ↑ «Moscow airport bomb: Ukraine writer Yablonskaya dead». bbc.co.uk, 25-01-2011 [Consulta: 26 gener 2011].
* ↑ «В домодедовском кошмаре погибла драматург из Одессы». Arxivat de l'original el 2011-08-15. [Consulta: 3 juliol 2022].
* ↑ Пролог Arxivat 2011-01-29 a Wayback Machine.. Интернет-журнал молодых писателей
* ↑ Barry, Ellen «A Playwright’s Voice, Silenced in a Flash of Terrorism in Moscow». nytimes.com, 25-01-2011 [Consulta: 26 gener 2011].

## Enllaços externs

* Respecteu els que van morir a Domodedovo : un homenatge a Anna Yablonskaya de Natalia Antonova a l'article de The Guardian.
# Hannah (Dakota del Nord)

Hannah és una població dels Estats Units a l'estat de Dakota del Nord. Segons el cens del 2000 tenia 20 habitants.

## Demografia

Segons el cens del 2000, Hannah tenia 20 habitants, 13 habitatges, i 5 famílies. La densitat de població era de 40,6 hab./km².
Per edats la població es repartia de la següent manera: un 5% tenia menys de 18 anys, un 0% entre 18 i 24, un 20% entre 25 i 44, un 30% de 45 a 60 i un 45% 65 anys o més.
L'edat mediana era de 64 anys. Per cada 100 dones de 18 o més anys hi havia 137,5 homes.
La renda mediana per habitatge era de 36.250 $ i la renda mediana per família de 36.250 $. Els homes tenien una renda mediana de 36.250 $ mentre que les dones 0 $. La renda per capita de la població era de 17.562 $. Cap de les famílies i el 19,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Hannah». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Hannah». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Lafayette (Tennessee)

Lafayette és una població dels Estats Units a l'estat de Tennessee. Segons el cens del 2000 tenia 3.885 habitants.

## Demografia

Segons el cens del 2000, Lafayette tenia 3.885 habitants, 1.718 habitatges, i 1.089 famílies. La densitat de població era de 343,3 habitants/km².
Dels 1.718 habitatges en un 26,1% hi vivien nens de menys de 18 anys, en un 49,2% hi vivien parelles casades, en un 10,6% dones solteres, i en un 36,6% no eren unitats familiars. En el 34,2% dels habitatges hi vivien persones soles el 20,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,79.
Per edats la població es repartia de la següent manera: un 20,6% tenia menys de 18 anys, un 8,4% entre 18 i 24, un 24% entre 25 i 44, un 25% de 45 a 60 i un 22% 65 anys o més.
L'edat mediana era de 43 anys. Per cada 100 dones de 18 o més anys hi havia 81,2 homes.
La renda mediana per habitatge era de 25.750 $ i la renda mediana per família de 34.125 $. Els homes tenien una renda mediana de 28.994 $ mentre que les dones 19.676 $. La renda per capita de la població era de 15.348 $. Entorn del 12,1% de les famílies i el 18% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lafayette». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Lafayette». American Fact Finder. Oficina del Cens dels Estats Units, 12-01-2010.
# Historisch Nieuwsblad

Historisch Nieuwsblad és una revista d'història neerlandesa. El seu primer número es va publicar el desembre del 1991.

## Història

Els primers anys, Historisch Nieuwsblad va ser publicat per Historisch Platform, una associació fundada el 1991 que tenia com a objectiu divulgar els resultats de recerques històriques. L'1 de gener del 2000, la revista va ser adquirida per l'editorial Veen Magazines.
Historisch Nieuwsblad és coorganitzadora del Gran Concurs de la Història i del Mes de la Història. El 2007, en col·laboració amb el diari De Volkskrant, Historisch Nieuwsblad va prendre la iniciativa pel Gran Premi de la Història, que des del 2010 es diu Premi Libris d'Història. Des de l'estiu del 2008, la redacció de Historisch Nieuwsblad també publica la revista Maarten!, una revista d'història al voltant de l'historiador Maarten van Rossem.

## Tiratge

Tiratge pagat segons l'Institut de Tiratge.
* 2011: 21.658
* 2012: 20.062 (-7,4%)
* 2013: 17.755 (-11,5%)
* 2014: 15.740 (-11,3%)
* 2015: 14.335 (-8,9%)
* 2016: 13.479 (-6,0%)
* 2017: 12.911 (-4,2%)
* 2018: 11.330 (-12,2%)

## Directors

* 1991-1997: Jos Palm
* 1997-2017: Frans Smits
* 2017-ara: Annemarie Lavèn

## Referències

* ↑ «Libris verbindt naam aan Grote Geschiedenis Prijs» (en neerlandès). De Volkskrant, 30-06-2010. [Consulta: 15 octubre 2020].

## Enllaços externs

* Lloc web de Historisch Nieuwsblad
# Hollywood Talkies

Hollywood Talkies és una pel·lícula documental espanyola del 2012 dirigida per Òscar Pérez i Mia de Ribot, produïda per Getsemaní i Eddie Saeta en coproducció amb Televisió de Catalunya i la Universitat Pompeu Fabra. Es va rodar en anglès i s'ha doblat al català.

## Argument

El documental narra la història d'un grup de joves artistes espanyols que al començament de la dècada del 1930 van anar als estudis de Hollywood amb la intenció de convertir-se en estrelles de cinema. En el començament del cinema sonor no es doblaven les pel·lícules, sinó que se'n feien noves versions de pel·lícules d'èxit en altres idiomes per tal de vendre-les als mercats forans. Les estrelles de Hollywood eren substituïdes per intèrprets espanyols, francesos o italians en la mateixa pel·lícula. Amb els anys, però, es van deixar de fer perquè era més econòmic doblar a un altre idioma les pel·lícules originals.
El documental fou rodat a Los Angeles i intenta recuperar la memòria d'aquests artistes d'una generació perduda, ja que actualment són totalment desconeguts tot i que van gaudir de popularitat en aquells anys.

## Reconeixement

Fou exhibida a la secció Orizzonti de la 68a Mostra Internacional de Cinema de Venècia i al Festival Internacional de Cinema de Gijón; va rebre el reconeixement internacional al Buenos Aires Festival Internacional de Cinema Independent (BAFICI) i al Festival Cinematogràfic Internacional de l'Uruguai; ha competit pel premi al millor documental en la VIII edició del Festival Internacional de Cinema Independent de Mar del Plata (MARFICI), i es va estrenar en el marc del 15è Festival de Gènova i al Festival de Manila. Fou nominada al Gaudí a la millor pel·lícula documental.

## Referències

* ↑ «"El documental" emet "Hollywood talkies", sobre el somni d'un grup d'actors espanyols que es va acabar esvaint en l'oblit». CCMA, 23-03-2022. [Consulta: 23 març 2022].
* ↑ Hollywood Talkies a catalanfilms.cat
* ↑ «El documental - Hollywood talkies». TV3. [Consulta: 26 març 2022].
* ↑ Hollywood Talkies a Fotogramas
* ↑ El documental català 'Hollywood talkies' es presenta a Venècia, ara.cat, 6 de setembre de 2011
* ↑ "Hollywood Talkies", seleccionada al Festival EDOC de l'Equador, ccma.cat, 11 de març de 2013
* ↑ Hollywood Talkies al web de l'Acadèmia del Cinema
# Hollywood Raw

Hollywood Raw: The Original Sessions és un àlbum de L.A. Guns amb gravacions sense publicat des del 1987. Algunes de les cançons regravades surten en l'àlbum de L.A. Guns, anomenat L.A. Guns.
Collector's Edition No. 1 va ser rellançat com a CD Extra juntament amb aquest àlbum.

## Cançons

* "Soho"
* "Nothing to Loose"
* "Bitch Is Back"
* "Down In the City"
* "Electric Gypsy"
* "Instrumental"
* "Guilty"
* "Hollywood Tease"
* "Sex Action"
* "Midnight Alibi"
* "One More Reason"
* "One Way Ticket"
* "Shoot For Thrills"
* "Winter's Fool"
* "Alice In the Wasteland"
# Hollywood Vampires

Hollywood Vampires és el tercer àlbum oficial del grup de música, L.A. Guns. Publicat el 1991, la meticulosa producció dona a l'àlbum un so típic del període -- un sot total, amb moltes veus de fons que fan harmonia, guitarres accentuades i cançons addicionals amb teclat. L'àlbum comença amb un to fort amb la cançó "Over The Edge", que també va ser afegida a la pel·lícula Point Break, però l'àlbum està marcat pel Hard Rock, com "Kiss My Love Goodbye" i "My Koo Ka Choo". El grup aposta per les balades, amb "Crystal Eyes", "It's Over Now" i una cançó amb l'estil dels 50, "I Found You", intentant repetir el gran èxit del single, "The Ballad Of Jayne".

## Cançons

* "Over The Edge"
* "Some Lie 4 Love"
* "Kiss My Love Goodbye"
* "Here It Comes"
* "Crystal Eyes"
* "Wild Obsession"
* "Dirty Luv"
* "My Koo Ka Choo"
* "It's Over Now"
* "Snake Eyes Boogie"
* "I Found You"
* "Big House"
* "Ain't The Same (Japan bonus track)"

## Formació

* Phil Lewis - Veus
* Tracii Guns - veus, guitarra, theremin
* Mick Cripps – veus, guitarra, teclat
* Kelly Nickels – veus, baix
* Steve Riley – veus, bateria, percussió
# Hollywood Pictures

Hollywood Pictures és una empresa de cinema depenent de Walt Disney Pictures que produeix pel·lícules comercials i dirigides al públic adult, a diferència del segell principal, centrat en la infància. Va ser creada el 1989.
Alguns dels seus títols de més èxit són:
* Arachnophobia
* V.I. Warshawski
* A Stranger Among Us
* Super Mario Bros.
* Color of Night
* Quiz Show
* Mentre dormies
* Judge Dredd
* Dangerous Minds
* The Scarlet Letter
* Nixon (pel·lícula)
* Evita (pel·lícula)
* Washington Square
* The Sixth Sense
# Hollywood Rose

Hollywood Rose és un grup de hard rock fundat pel cantant Axl Rose, després de deixar LA Guns, i els guitarristes Izzy Stradlin i Chris Weber de Los Angeles el 1983. La resta de l'alineació es va completar amb Steve Darrow i Johnny Kreis. La banda potser és més coneguda arran de la fusió amb LA Guns per formar Guns N' Roses el 1985. En Slash va substituir en Weber després que fos acomiadat per Axl Rose i Steven Adler també va entrar a la banda.
Chris Weber va reformar la banda el 2007.

## Membres de la banda
### Formació actual

* Jimmy Swan - Veu
* Chris Weber - Guitarra
* Matt Beal - Guitarra rítmica
* Donny Brook - Baix
* Kaptain - Bateria

### Formació original

* Axl Rose - Veu
* Izzy Stradlin - Guitarra rítmica
* Johnny Kreis - Bateria
* Chris Weber - Guitarra
* Rick Mars - Baix
# Hollywood Rehearsal

Hollywood Rehearsal és un àlbum de música de col·lecció de L.A. Guns.

## Cançons

* I Feel Nice
* High On You
* Strange Boat
* Gunslinger
* Rip Off
* Should I Stay Or Should I Go
* Custard Pie
* Rock Candy
* All The Way
* Guilty
* Long Time Dead (Remix)
* Dangerous Games

## Formació

* Phil Lewis: Veus
* Tracii Guns: Guitarra
* Mick Cripps: Guitarra i teclats
* Kelly Nickels: Baix
* Steve Riley: Bateria
# Hokkaido Consadole Sapporo

El Hokkaido Consadole Sapporo (北海道コンサドーレ札幌) és un club de futbol japonès de la ciutat de Sapporo, a l'illa de Hokkaido.
El nom del club de "Consadole" està format per consado, un revers de la paraula japonesa Dosanko (道 産 子, que significa "gent d'Hokkaido") i l'expressió espanyola Ole.

## Història

El Consadole nasqué l'any 1935 amb el nom de Toshiba Horikawa-cho Soccer Club a la ciutat de Kawasaki. Jugà a la 2a divisió de la Japan Soccer League el 1978 i amb el nom de Toshiba Soccer Club (1980) ascendí a primera el 1989. Posteriorment jugà a la Japan Football League (1992-1995). El 1996 es traslladà a Sapporo i el club adoptà el nom de Hokkaido Football Club i competí amb el nou nom de Consadole Sapporo.

## Futbolistes destacats

* Hugo Maradona (1997-1998)
* Pereira (1996-1998)
* Will (2001, 2003)
* Kota Yoshihara (1996-1999)
* Koji Yamase (2000-2002)
* Yasuyuki Konno (2001-2003)
* Ryuji Bando (2000-2001)
* Yasuyuki Moriyama (2002-2003)
* Dido Havenaar (1997-1998)
* Jorge Dely Valdes (1997-1998)
* David Soria (1996-1997)
* Pedro Pedrucci (1990-1992) i (1993-1995)

## Enllaços externs

* Web oficial
# Hokes Bluff

Hokes Bluff és una població dels Estats Units a l'estat d'Alabama. Segons el cens del 2000 tenia 4.149 habitants.

## Demografia

Segons el cens del 2000, Hokes Bluff tenia 4.149 habitants, 1.638 habitatges, i 1.272 famílies. La densitat de població era de 137,9 habitants/km².
Dels 1.638 habitatges en un 32,1% hi vivien nens de menys de 18 anys, en un 67,6% hi vivien parelles casades, en un 7,3% dones solteres, i en un 22,3% no eren unitats familiars. En el 20,9% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 2,93.
Per edats la població es repartia de la següent manera: un 22,9% tenia menys de 18 anys, un 7,1% entre 18 i 24, un 28% entre 25 i 44, un 26,7% de 45 a 60 i un 15,3% 65 anys o més.
L'edat mediana era de 40 anys. Per cada 100 dones hi havia 93,7 homes. Per cada 100 dones de 18 o més anys hi havia 89,2 homes.
La renda mediana per habitatge era de 37.923 $ i la renda mediana per família de 42.534 $. Els homes tenien una renda mediana de 32.444 $ mentre que les dones 26.513 $. La renda per capita de la població era de 17.476 $. Aproximadament el 3,8% de les famílies i el 4,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Hannes Wader

Hannes Wader és un cantant i compositor alemany. Va començar la seva carrera als anys 1970 i fou un cantautor important a Alemanya per les seves cançons de protesta i crítica social contra l'opressió a Europa i altres països com Amèrica Llatina. Als anys 1970 va militar al Partit Comunista Alemany i interpretà cançons obreres i himnes socialistes. Fora de la cançó política, es va dedicar a la cançó tradicional en alemany i baix alemany. La lletra de les seves composicions pròpies sovint és impregnada per elements autobiogràfics. Continua sent popular també fora de cercles polítics. Als 75 anys, el 30 de novembre de 2017 va fer el seu concert de comiat a la sala Tempodrom de Berlín.
Wader va néixer el 23 de juny de 1942 com Hans Eckard Wader a Bethel, prop de Bielefeld (Westfàlia) en una família senzilla: el seu pare era obrer agrícola i la seva mare dona de neteja.

## Referències

* ↑ Friedrich, Tobias. «Hannes Wader» (en alemany). Die Kunst der Musik, s.d.
* ↑ Hoffmeister, Hans «Liedermacher Hans Wader in Erfurt: Älter, aber kaum klüger» (en alemany). Thüringische Landeszeitung, 23-04-2013.
* ↑ Grombacher, Welf «Für Sie gehört: Neues von Hannes Wader» (en alemany). Schwäbische Zeitung, 18-04-2018.
* ↑ Schneider, Johannes «Morgen dort: Liedermacher Hannes Wader verabschiedet sich mit einem allerletzten Konzert im Berliner Tempodrom.» (en alemany). Der Tagesspiegel, 02-12-2017. ISSN: 1865-2263.

## Bibliografia

* Dapper, Beate (ed.). Kunterbundedition. Liederbuch Hannes Wader (en alemany). Magúncia: Verlag Schott Musik International, 2004. ISBN 3-7957-5691-X.
* Henke, Matthias. Die großen Chansonniers und Liedermacher. Wichtige Interpreten – bedeutende Dichtersänger (en alemany). Düsseldorf: Econ, 1987 (Hermes Handlexikon). ISBN 3-612-10052-1.

## Enllaços externs

* «Die Moorsoldaten» (vídeo), 1976.
# La Pèrdua del Nen Jesús al Temple

La Pèrdua del Nen Jesús al Temple o Jesús amb els doctors correspon al relat que es troba a l'evangeli de Lluc un dels pocs episodis de la infantesa de Crist. L'escena explica com Jesús es va quedar al temple sense que els seus pares ho advertissin enmig d'una gentada i com van començar a buscar-lo desesperats. Se'l van trobar parlant als savis sobre Déu, que va anomenar explícitament el seu pare per primer cop.
En la tradició catòlica és el tercer dels anomenats Set Dolors de Maria, és a dir, un dels els patiments de Maria com a mare de Jesús. El motiu s'ha representat sovint en l'art, on un nen amb corona apareix al centre de diversos homes que escolten atentament mentre Josep i Maria apareixen, si s'escau, al darrere o al costat.

## Referències

* ↑ vegeu entre d'altres: «La Pèrdua del Nen Jesús al Temple». Gran Enciclopèdia Catalana. Barcelona: Grup Enciclopèdia Catalana.
# La Périgord Ladies

La La Périgord Ladies és una cursa ciclista professional d'un dia i que es disputa anualment a la comarca de Perigord, a França.
Es disputa des del 2019 i està integrada dins la categoria 1.2. de curses del calendari internacional de l'UCI.
A la primera edició la vencedora fou Coralie Demay.

## Palmarès

| Any | Vencedora | Segona | Tercera |
| 2019 | Coralie Demay | Kathrin Hammes | Évita Muzic |
| 2020 | Sheyla Gutiérrez Ruiz | Sandra Levenez | Tanja Erath |
| 2021 | Marta Bastianelli | Erica Magnaldi | Nadia Quagliotto |
| 2022 | Grace Brown | Simone Boilard | Rachel Neylan |
| 2023 | Amber Kraak | Jade Wiel | Clara Emond |
| 2024 | Josie Talbot | Margot Vanpachtenbeke | Nina Buysman |

## Referències

* ↑ «Coralie Demay se lleva La Périgod» (en castellà). biciciclismo.com, 18-08-2019. [Consulta: 22 octubre 2022].
# Hernando de Valdés

Hernando o Fernando de Valdés (Burgos, s. XIV - Toledo, 1415) fou un frare mercedari castellà. És venerat com a beat al si de l'Orde de la Mercè (venerable a la resta de l'Església catòlica).

## Biografia

Nascut a Burgos, ingressà a l'orde mercedari al convent de la ciutat. Fou predicador dels reis Enric III i Joan II de Castella, i governador i visitador general de l'orde a Toledo. El capítol de la catedral de Lugo l'elegí com a bisbe, però no tingué el nomenament reial ni el reconeixement del papa, per la qual cosa no ocupà mai la seu; malgrat això, és citat habitualment com a bisbe de Lugo. Assolí en vida, per la seva virtut, fama de santedat. Morí al convent mercedari de Santa Catalina Mártir de Toledo, on fou sebollit.

## Veneració

És venerat com a beat per l'Orde de la Mercè, amb festivitat el 16 de març. El seu cos fou sebollit a la capella del Crucifijo de Santa Catalina; se'n perdé la memòria i el cos fou retrobat, incorrupte, en 1604. Llavors, la meitat del cos fou portat al convent mercedari de Burgos, perquè hi fos venerat, i on es perdé al segle xix. La part de Toledo, novament oblidada, fou trobada en 1682 i 1752. En 1810, arran de la invasió francesa, les restes foren traslladades a Santa Leocadia de Toledo, on se'n perdé el rastre fins al 1993, que fou novament retrobat i on són avui les restes.

## Bibliografia

* Santi, beati e testimoni. "Beato Ferdinando Valdes".
* Mario Alonso Aguado. "La heráldica en el convento mercedario de Sta. Catalina Mártir, de Toledo", p. 257-258.
# Hernani

* Per a altres significats, vegeu «Hernani (Hugo)».
Hernani és una vila de Guipúscoa. Pertany a Donostialdea (comarca de Sant Sebastià), dins la Comunitat Autònoma del País Basc, a una distància de 9,2 km de la capital provincial, Sant Sebastià. El municipi d'Hernani ocupa una extensió aproximada de 42 km² i limita amb els municipis de Sant Sebastià, Astigarraga, Arano, Elduain, Errenteria, Lasarte-Oria i Urnieta. A dia 1 de gener de 2007, la seva població era de 19.138 habitants.
La festa major local se celebra entre els dies 23 i 27 de juny, en honor de Sant Joan Baptista; i entre els actes que s'hi duen a terme cal destacar la popular "Azeridantza" (també celebrada durant les festes de Carnestoltes). Dins del seu terme municipal es troba el Museu Chillida-Leku.

## Demografia

Evolució demogràfica :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2000 | 2005 |
| 3.672 | 4.326 | 5.405 | 6.282 | 7.093 | 8.577 | 13.080 | 23.338 | 30.272 | 18.489 | 18.737 | 18.836 |

## Personatges cèlebres

* Txirrita (1860-1936), bertsolari
* Gabriel Celaya (1911-1991), poeta
* Elías Querejeta (1934), productor, director i guionista cinematogràfic. En la seva joventut fou jugador de la Reial Societat
* Martín Zabaleta (1950), alpinista. El 1980 fou la primera persona amb nacionalitat espanyola en pujar a l'Everest.
* Xabi Solano (1978), trikitilari. Integrant del grup Esne Beltza.
* Joaquim Aierdi, famós escriptor valencià del Barroc, té els seus orígens familiars vinculats a la vila d'Hernani.

## Vegeu també

* Hernani Rugby Elkartea

## Referències

* ↑ «Cincuenta y tres españoles han hollado el techo del mundo» (en castellà). El Mundo, 22-05-2003. [Consulta: 22 maig 2003].

## Enllaços externs

* Ajuntament d'Hernani
# Lacustricola jeanneli

Lacustricola jeanneli és un peix de la família dels pecílids i de l'ordre dels ciprinodontiformes.

## Morfologia

Els mascles poden assolir els 3,5 cm de longitud total.

## Distribució geogràfica

Es troba a Àfrica: Kenya i Tanzània.

## Referències

* ↑ ITIS (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# Lacus Odii

El Lacus Odii (en llatí, "Llac d'Odi") és una petita mar lunar situada a la regió denominada Terra Nivium. Està localitzat en les coordenades selenogràfiques 19.0° Nord i 7.0° Est i el seu diàmetre envolupant és d'uns 70 km. És el més septentrional del conjunt de llacs situats entre la Mare Serenitatis al nord i la Mare Vaporum al sud. El nom del llac va ser adoptat per la Unió Astronòmica Internacional en 1976.

## Vegeu també

* Llista de mars lunars
* Geologia de la Lluna
* Selenografia

## Referències

* ↑ "Lacus Odii". Gazetteer of Planetary Nomenclature. USGS Astrogeology Research Program. (anglès)

## Enllaços externs

* «Digital Lunar Orbiter Photographic Atles of the Moon» (en anglès). [Consulta: 10 juliol 2018].
* «LROC :: QuickMap - Targeting Mapa LROC» (en anglès). [Consulta: 10 juliol 2018].
# Hile (Xipre)

* Per a altres significats, vegeu «Hile».
Hile (grec antic: Ὕλη, Ile; llatí: Hyle) fou una ciutat de Xipre esmentada per Esteve de Bizanci, que diu que s'hi adorava Apol·lo i que hi era anomenat Apol·lo Hileta o Hilata. Es trobava en terreny pedregós, prop de Cúrios. Les inscripcions que s'hi han trobat demostren que encara era habitada en temps de Trajà.

## Referències

* ↑ Sakelàriu, A. Τα Κυπριακά ήτοι, πραγματεία περί γεωγραφίας, αρχαιολογία, στατιστικής, μυθολογίας και διαλέκτου της Κύπρου (en grec). Volum 1, 1855.
# Lawalde

Lawalde (alt sòrab: Lěwałd) és un municipi alemany que pertany a l'estat de Saxònia. Es troba a uns 5 km al sud-oest de Löbau.

## Enllaços externs

* Web oficial (alemany)